b"\n_START_ARTICLE_\nAmfiteatre d'El Djem\n_START_SECTION_\nHist\xc3\xb2ria\n_START_PARAGRAPH_\nConstru\xc3\xaft entre el 230 i el 238 pel proc\xc3\xb2nsol Gordi\xc3\xa0 III. Fou el tercer m\xc3\xa9s gran de l'Imperi rom\xc3\xa0 despr\xc3\xa9s dels de Roma i C\xc3\xa0pua, almenys pel que fa a espectadors, i de mesures similars a aquestos. La superf\xc3\xadcie d'aquest amfiteatre \xc3\xa9s de 148 de llarg i 122 d'ample, amb una altura de 36 metres i podia allotjar almenys 30.000 espectadors (les estimacions arriben fins a 45.000, com el de Roma, per\xc3\xb2 la ciutat nom\xc3\xa9s tenia 30.000 habitants)._NEWLINE_L'arena mesura 65 x 39 metres; disposava de tres pisos o plantes amb arcades cor\xc3\xadnties. Sota l'amfiteatre, hi ha dues galeries en forma de creu amb diverses cel\xc2\xb7les als seus costats, per als gladiadors i per a les feres. No hi havia p\xc3\xb2dium que separ\xc3\xa9s els espectadors de l'arena. L'entrada s'hi feia per portes amb arc a nivell de la planta baixa, predeterminades per als habitants de cada barri i marcades per un s\xc3\xadmbol (un lle\xc3\xb3, una \xc3\xa0guila, una dea, etc.); aquestes entrades portaven a uns passos paral\xc2\xb7lels al per\xc3\xadmetre de l'arena, on sorgien les escales que portaven caps a les plantes i desembocaven a les grades._NEWLINE_L'obra no es va acabar del tot a causa del su\xc3\xafcidi de Gordi\xc3\xa0 el 238, despr\xc3\xa9s d'encap\xc3\xa7alar una revolta contra Maxim\xc3\xad el Traci, per\xc3\xb2 estava prou avan\xc3\xa7at per a poder-lo usar. Les pedres, del tipus sorrenc resistent i f\xc3\xa0cil de treballar, foren portades de Salakta (Sallaktum), a uns 30\xc2\xa0km. El seu estat de conservaci\xc3\xb3 \xc3\xa9s for\xc3\xa7a bo, molt millor que el de Roma._NEWLINE_La reina berber coneguda com la K\xc3\xa0hina, que va lluitar contra els \xc3\xa0rabs, va assolar les terres d'El Djem, i crem\xc3\xa0 les collites i arbres per fer el buit als invasors. Finalment, fou assetjada dins a l'amfiteatre i els \xc3\xa0rabs esperaven rendir-la per la fam i la set, per\xc3\xb2 la reina va exhibir peix fresc; aix\xc3\xb2 implicaria un t\xc3\xbanel des de El Djem fins a la mar, per\xc3\xb2 no s'ha trobat cap indici d'un t\xc3\xbanel semblant._NEWLINE_La llegenda diu que, al coliseu, hi ha un tresor enterrat que ha de ser trobat per una noia de la ciutat. Els habitants van usar les pedres de l'amfiteatre per a les seves cases pensant que una sola pedra d'aquest lloc allunyava els escorpins i serps verinoses."